|  |  |  |  |  |  |
| --- | --- | --- | --- | --- | --- |
| **Rapporterende enhet:** |  | **Rapportert av:** |  | **Periode:** **T2 - 2019** |  |

# Mal for rapportering om gjennomføring av årsplan 2019-2021

[Fakulteter og tilsvarende enheter skal rapportere om resultater av gjennomføring av tiltak 1-7 i UiOs årsplan 2019-2021. For hvert av tiltakene i enhetens årsplan som er knyttet opp mot UiOs årsplan skal det gis en kort beskrivelse av gjennomførte aktiviteter og gis en vurdering av oppnådde resultater og effekter.

*Beskrivelse av gjennomførte aktiviteter*

Gi en kort beskrivelse av aktivitetene som er gjennomført og status for gjennomføring av aktivitetene. Vi ber om at det gis noe informasjon om bakgrunn/kontekst slik at det ikke kreves forhåndskunnskap om enheten for å forstå bakgrunnen for prioritering av aktivitetene. Dette kan f.eks. være et kort innledende avsnitt.

*Vurdering av oppnådde resultater og effekter*

Enheten skal gi en vurdering av hvilke resultater og effekter som er nådd på bakgrunn av gjennomførte årsplanaktiviteter og gi en vurdering av i hvilken grad forventede resultater for 2019 vil nås.

Enhetene kan i tillegg rapportere på tiltak i egen årsplan 2019-2021, dersom enheten mener informasjonen er vesentlig for universitetsledelsen og universitetsstyret.

Rapporteringskravene er markert med grå bakgrunn.]

**Fremragende utdanning og læringsmiljø**

UiO skal videreutvikle kvaliteten på eget studietilbud basert på en sterkere og tydeligere kobling mellom forskning og utdanning. Studentene skal møte aktive forskere i et inkluderende læringsmiljø, preget av gode internasjonale kontakter, en aktiv tilbakemeldingskultur og et lærende fellesskap der den mest oppdaterte kunnskapen tas i bruk. UiO- studentene skal lære å ta i bruk vitenskapelige metoder og tenkemåter. De må sikres gode analytiske ferdigheter, og settes i stand til å vurdere holdbarheten av informasjon og argumenter, samt bidra til å løse vår tids viktigste oppgaver i samfunns- og arbeidsliv. Etableringen av et godt samspill mellom faglige, teknologiske og pedagogiske utviklingsprosesser vil være en hovedoppgave de kommende årene.

UiOs videre satsing på utdanning skal forsterke og fokusere innsatsen på tvers av fakulteter og fagmiljøer, basert på utviklingsarbeidet som allerede er i gang. Arbeidet med å skape gode arenaer for kunnskaps- og erfaringsdeling skal styrkes. UiO vil satse systematisk på utdanningsledelse, sørge for et solid kunnskapsgrunnlag for beslutninger og utvikle gode støtteressurser på utdanningsområdet.

LINK, som er UiOs senter for læring og utdanning, og senterets samarbeid med enhetene vil stå sentralt i videreutviklingen av utdanningskvaliteten og læringsmiljøet. Det er også viktig å utnytte kompetansen ved eksisterende og nye sentre for fremragende utdanning, samt følge opp arbeidet med merittering av utdanningsfaglig kompetanse.

**Tiltak som skal gjennomføres av enhetene[[1]](#footnote-1):**

**Tiltak 1:**

Enhetene skal styrke studentenes integrering i fagmiljøet og gi god oppfølging underveis i studiene.

*Forventede resultater ved utgangen av 2019:*

* Enheten har iverksatt tiltak som styrker studentenes tilhørighet og integrasjon i fagmiljøet.
* Enheten har lagt en plan for hvordan arbeidet med å gi studentene tilbakemelding underveis i studiet skal styrkes og har påbegynt gjennomføring av tiltakene.

*Forventede resultater ved utgangen av 2021:*

* Enheten har et gjennomarbeidet og systematisk opplegg for tilbakemeldinger til studentene som er tilpasset programmenes og emnenes læringsutbytte.
* Enheten har økt andelen studenter som fortsetter etter første studieår.
* Enheten har økt andelen bachelor-, master- og ph.d.-studenter som gjennomfører på normert tid.

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av:

* oppnådde resultater og effekter av tiltakene
* i hvilken grad forventede resultater for 2019 vil nås

**Tiltak 2:**

Enhetene skal tilby et allsidig og integrert digitalt læringsmiljø som bidrar til å aktivisere studentene, styrke læringsutbyttet og øke utdanningenes forskningsnærhet og arbeidslivsrelevans.

*Forventede resultater ved utgangen av 2019:*

* Enheten har tatt i bruk Canvas som ledd i utviklingen av et allsidig og integrert digitalt læringsmiljø.
* Enheten har styrket utdanningenes samfunns- og arbeidslivsrelevans og har økt antallet studenter som tar praksisemner.

*Forventede resultater ved utgangen av 2021:*

* Enheten har tatt i bruk digitalt støttede lærings- og vurderingsformer som legger til rette for aktiv læring.
* Underviserne får god støtte til å utvikle egen pedagogisk praksis.
* Enheten har implementert UiOs system for merittering av undervisning.

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av:

* oppnådde resultater og effekter av tiltakene
* i hvilken grad forventede resultater for 2019 vil nås

**Grensesprengende forskning**

UiO er et ledende europeisk forskningsuniversitet. Langsiktig, grunnleggende forskning er vårt fundament og utgangspunktet for nytenkende og grensesprengende forskning. Gjennomslag i de åpne, prestisjetunge virkemidlene som Sentre for fremragende forskning (SFF), FRIPRO og ERC er uttrykk for kvalitet.

Universitetet hevder seg i dag svært godt nasjonalt og godt i en europeisk setting, men må fortsatt arbeide for økt gjennomslag på de åpne arenaer hvor kvalitet er hovedkriteriet ved evaluering. UiO hevder seg også godt i deler av EUs øvrige rammeprogram, men utnytter ikke mulighetene godt nok. Deltagelsen i EUs rammeprogram må økes ytterligere, og det innenfor hele bredden av programmet.

SAB-evalueringen utfordret UiO på en for svak kultur for å se ut av fagmiljøet og ut av universitetet og på tverrfaglighet. Vi må sørge for at kompetansen, perspektivene og spørsmålene som finnes eller målbæres i ulike deler av institusjonen og i ulike deler av samfunnet, påvirker forskernes og UiOs egen tenking og videre utvikling.

Samarbeid er en sentral verdi for å videreutvikle UiO. Samarbeid inspirerer til nytenkning, fremmer kvalitet og bidrar til kulturell og økonomisk utvikling. Tverrfaglighet og samarbeid er også helt nødvendig for at UiO skal kunne bidra til oppfyllelsen av FNs bærekraftsmål, og til forståelse og løsning på store samfunnsutfordringene. Forskningssamarbeid på tvers av fagområder bør ha enda større oppmerksomhet. Her spiller UiOs tverrgående satsinger innen Livsvitenskap, Energi og Norden en sentral rolle.

Institusjonell integritet og en gjennomgående tydelig forskningsetisk bevissthet er en forutsetning for UiO som et viktig forskersamfunn, for all forskning, og for vår betydning som samfunnsinstitusjon. Dette er ikke mindre viktig i en tid med falske nyheter og tiltakende forakt for kunnskap og ekspertise. Det er behov for kompetanseheving av ansatte og studenter. Utvikling av et kursopplegg må skje i samarbeid mellom fakultetene og tilsvarende enheter og UiO:Ledelsen og støtteenheter.

**Tiltak som skal gjennomføres av enhetene:**

**Tiltak 3:**

Enhetene skal ha en bedre uttelling i EUs rammeprogram med særlig vekt på utviklingsavtalens prioriteringer og European Research Council (ERC).

*Forventede resultater ved utgangen av 2019:*

* Enheten har alene eller i samarbeid med andre enheter:
	+ hevet kvaliteten på støtteapparat for prosjekter i driftsfasen
	+ utviklet insentiver for koordinatorprosjekter
	+ systematisk bygget kompetanse som vil føre til at enheten bedre utnytter mulighetene i EUs rammeprogram
* Enheten har økt rekruttering innen Marie S. Curie actions.

*Forventede resultater ved utgangen 2021:*

* Enheten utnytter mulighetene for kvalitetsheving som ligger i store europeiske samarbeidsprosjekter og i ERC-ordningen.

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av:

* oppnådde resultater og effekter av tiltakene
* i hvilken grad forventede resultater for 2019 vil nås

**Tiltak 4:**

Enhetene har ansvar for å fremme god vitenskapelig praksis og arbeide for å heve bevisstheten rundt forskningsetiske problemstillinger. Opplæring av ansatte og studenter er sentralt for at forskning skal gjennomføres i samsvar med anerkjente forskningsetiske normer og gjeldende lover og regler innen aktuelt fagområde.

*Forventede resultater 2019:*

* Enheten har gjennomført en vurdering av hvordan forskningsetiske normer og regler etterleves ved enheten.
* Enheten har ansvar for at alle relevante ansatte og studenter har gjennomført opplæring om forskningsetikk.

*Forventede resultater 2021:*

* Alle relevante ansatte og alle studenter etterlever gjeldene normer og regler for forskningsetikk.

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av:

* oppnådde resultater og effekter av tiltakene
* i hvilken grad forventede resultater for 2019 vil nås

**Ta kunnskap i bruk**

UiO skal tilby utdanning og utføre forskning på høyt internasjonalt nivå, formidle kunnskapen som skapes og bidra til å ta den i bruk. Dette flerfoldige samfunnsoppdraget gjør at utdanning, forskning og formidling må spille sammen, og i nær dialog med samfunnet rundt. Formidling handler om å ta kunnskap i bruk og engasjere universitetet i dialog med allmenheten og spesialiserte offentligheter.

Undervisningsoppdraget står sentralt på UiO, men det gjør også dialogen med offentlig forvaltning, med kulturlivet, samt kunnskapsutvekslingen med arbeids- og næringslivet. Universitetet må og skal bidra til at det norske samfunnet utvikler seg videre basert på en opplyst allmenhet og på en tydelig kunnskapsinformert forvaltning og politikk.

En viktig del av UiOs oppdrag handler om å bidra til et kunnskapsbasert arbeidsliv blant annet gjennom entreprenørskap og kommersialisering. Innovasjonsløftet som vårt viktigste instrument har fem innsatsområder: «Innovasjonskapasitet – kultur, kommunikasjon og lederskap», «Implementering, kommersialisering og entreprenørskap», «Strategiske allianser og møteplasser», «Studentinnovasjon» og «Utdanning».

UiO skal arbeide med alle innsatsområdene, men studentinnovasjon skal særlig prioriteres sammen med kommersialisering, entreprenørskap og utdanning. Dette fordi studenter er den gruppen som raskest og hyppigst står for kunnskapsoverføring mellom universitetene og arbeidslivet. Det er studenter som oftest etablerer bedrifter, basert på kunnskap utviklet på universitetene og i det kreative tilknyttede studentmiljøet. UiOs viktigste prioritering i 2019 må derfor være å bidra til å utvikle en sterk og tydelig kultur for studentinnovasjon og entreprenørskap.

**Tiltak som skal gjennomføres av enhetene:**

**Tiltak 5:**

For å utvikle innsatsområdet «Ta kunnskap i bruk» skal enhetene utarbeide mål og tiltak innen næringsrettet og sosial innovasjon, kommersialisering, entreprenørskap og formidling.

*Forventede resultater ved utgangen av 2019:*

* Enheten har etablert tiltak for økt innovasjon og entreprenørskap blant studenter, stipendiater og postdoktorer.
* Enheten har implementert UiOs nye formidlingspolitikk, hvor formidling defineres bredt.

*Forventede resultater ved utgangen av 2021:*

* Enheten har økt studentinnovasjon og entreprenørskap og kan vise til konkrete resultater.

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av:

* oppnådde resultater og effekter av tiltakene
* i hvilken grad forventede resultater for 2019 vil nås

**En helhetlig personalpolitikk**

Medarbeidere ved UiO er universitetets viktigste ressurs, og UiO må ha høy oppmerksomhet på hvordan ansatte blir ivaretatt og kan utvikle seg videre. Samfunnets forventninger til UiO er store, men rammebetingelsene endres kontinuerlig. Samfunnets raske endringer og utvikling utfordrer UiOs omstillingsevne og alle som jobber ved UiO.

En aktiv tilpasning til samfunnsendringene krever en fremtidsrettet personalpolitikk forankret i UiOs grunnleggende verdier og samfunnsoppdrag, en langsiktig visjon, målrettet organisasjonsutvikling og aktiv personaloppfølging av den enkelte ansatte. En helhetlig personalpolitikk som ivaretar rekruttering, kompetanse- og karriereutvikling, arbeids- og læringsmiljø, er fundamentet for UiOs videre utvikling. Det er behov for å arbeide videre med å utvikle et systematisk lærings- og arbeidsmiljø ved UiO. Det er ønskelig å videreutvikle en kultur som fremmer godt samspill og felleskap mellom ulike grupper ansatte og enheter i organisasjonen.

UiO skal tilby våre studenter og ansatte et trygt og forsvarlig lærings- og arbeidsmiljø fritt for trakassering. UiOs ansatte skal ha høy bevissthet rundt sitt ansvar for profesjonell oppfølging av studentene.

Ytringskulturen skal være tuftet på akademisk frihet, toleranse og kollegialitet. Organisasjonen vår skal preges av en tydelig ledelse som tar ansvar og bidrar til å videreutvikle medarbeidere og organisasjon. UiO skal videreutvikle lederutviklingskurs- og program, med fokus på forsknings-, utdanningsledelse og linjeledere med personalansvar.

Innsatsen i perioden skal konsentreres om gjennomføring av fire komplementære og til dels overlappende områder med tilhørende tiltaksplaner innenfor rekruttering, karrierepolitikk, likestilling og mangfold, midlertidighet og arbeid mot trakassering.

**Tiltak som skal gjennomføres av enhetene:**

**Tiltak 6:**

Enhetene skal ta i bruk målrettede virkemidler for å redusere andelen midlertidighet innenfor stillingsgrupper med høy midlertidighet.

*Forventede resultater ved utgangen av 2019:*

* Enheten har konkretisert tiltak for å redusere midlertidig ansatte innenfor de stillingsgruppene hvor enheten har høy midlertidighet.
* Enheten har rutiner for å følge opp treårsregelen i statsansatteloven.

*Forventede resultater ved utgangen av 2021:*

* Enheten har redusert andelen midlertidig ansatte innenfor de stillingsgruppene hvor enheten har høy midlertidighet sammenliknet med andelen midlertidig ansatte ved utgangen av 2017.

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av:

* oppnådde resultater og effekter av tiltakene
* i hvilken grad forventede resultater for 2019 vil nås

**Tiltak 7: w**

Enhetene skal styrke arbeidet mot trakassering i henhold til handlingsplanen for likestilling, kjønnsbalanse og mangfold.

*Forventede resultater ved utgangen av 2019:*

* Enheten har gjort risikovurdering av hvilke typer trakassering som kan forekomme ved enheten, som vil danne utgangspunkt for de forebyggende tiltak som utarbeides lokalt.
* Alle ledere ved enheten har kompetanse innen oppfølging og forebygging av trakassering.

*Forventede resultater ved utgangen av 2021:*

* Enheten jobber forebyggende mot trakassering og håndterer enkeltsaker på en god måte.

**Enhetens egne tiltak**

**Tiltak 1:**

*Forventede resultater ved utgangen av 2019:*

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av:

* oppnådde resultater og effekter av tiltakene
* i hvilken grad forventede resultater for 2019 vil nås

**Tiltak 2:**

*Forventede resultater ved utgangen av 2019:*

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av:

* oppnådde resultater og effekter av tiltakene
* i hvilken grad forventede resultater for 2019 vil nås
1. Med enheter menes i denne årsplanen fakulteter, museer, universitetsbiblioteket og sentre som ligger direkte under universitetsstyret. [↑](#footnote-ref-1)